62019CJ0868_INF
Domstolens dom (Syvende Afdeling) af 15. april 2021 –Finanzamt für Körperschaften Berlin
(Sag C-868/19) (
1
)
»Præjudiciel forelæggelse – merværdiafgift (moms) – direktiv 2006/112/EF – artikel 9 – afgiftspligtige personer – artikel 11 – medlemsstaternes mulighed for at betragte personer, der i retlig forstand er selvstændige, men finansielt, økonomisk og organisatorisk er nært knyttet til hinanden (»momsgruppe«), som én enkelt afgiftspligtig person – begrebet »finansielt nært tilknyttet« – national lovgivning, hvorefter personselskaber, hvis selskabsdeltagere ud over det beherskende selskab ikke kun er personer, som er finansielt indlemmet i det beherskende selskab, er udelukket fra at være medlem af en momsgruppe – retssikkerhed – foranstaltninger til at hindre skatte- og afgiftsunddragelse – proportionalitet – momsens neutralitet«
1.
Harmonisering af skattelovgivningerne – det fælles merværdiafgiftssystem – afgiftspligtige personer – begreb – artikel 11, første afsnit, i direktiv 2006/112 – direkte virkning – foreligger ikke
(Rådets direktiv 2006/112, art. 11, første afsnit)
(jf. præmis 43)
2.
Harmonisering af skattelovgivningerne – det fælles merværdiafgiftssystem – afgiftspligtige personer – begreb – medlemsstaternes mulighed for at betragte personer, der er nært knyttet til hinanden, som én enkelt afgiftspligtig person – national lovgivning, som betinger et personselskabs mulighed for, med det beherskende selskabs virksomhed, at danne en gruppe af personer, der kan betragtes som én enkelt afgiftspligtig person, af, at selskabsdeltagerne i personselskabet kun er personer, som er finansielt indlemmet i denne virksomhed – ikke tilladt, henset til retssikkerhedsprincippet, proportionalitetsprincippet og princippet om afgiftsneutralitet
(Rådets direktiv 2006/112, art. 11)
(jf. præmis 45-55, 57, 58, 61, 63-65 og 68 samt domskonkl.)
Konklusion
Artikel 11 i Rådets direktiv 2006/112/EF af 28. november 2006 om det fælles merværdiafgiftssystem, sammenholdt med retssikkerhedsprincippet, proportionalitetsprincippet og princippet om afgiftsneutralitet, skal fortolkes således, at bestemmelsen er til hinder for en national lovgivning, som betinger et personselskabs mulighed for – med det beherskende selskabs virksomhed – at danne en gruppe af personer, der kan betragtes som én enkelt merværdiafgiftspligtig person, af, at selskabsdeltagerne i personselskabet ud over det beherskende selskab kun er personer, som er finansielt indlemmet i denne virksomhed.
(
1
) – EUT C 77 af 9.3.2020.